AlexejDobrolubov/national_council_slovak_2010 huggingface dataset:
35. schôdza NR SR - 10.deň - B. popoludní
Dátum: 2025-06-11
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem pekne. Kolegovia a kolegyne, keď padne lietadlo, tak úrad pre bezpečnosť leteckej dopravy ho rozšróbuje do šróbika. Skúma sa všetko, čierna skrinka, vyhodnocuje sa, nie je tam čas na obvinenia a neviem čo. Nám, čo cestujeme v tom lietadle a nie sme lekári, nie sme piloti, nie sme inžinieri, rozumiete, že hovorím metaforicky o lietadle, tak nezostáva nič iné, než veriť odborníkom. Toto robí verejnosť, široká verejnosť. Ja sa teraz miešam do debaty (povedané s úsmevom) medzi lekárov, ale minimálne do nej patrím ako pacient, ako človek, ktorý má starších príbuzných, mladších príbuzných, ktorého sa týka očkovanie, pretože sa nás týka všetkých. A ja teraz nebudem tu pridávať nejaký svoj nekvalifikovaný názor do vaše debaty, ale opriem sa o fakty, lebo mne iné nezostáva, než oprieť sa o fakty tých, ktorí rozumejú veciam, a chcem sa zamerať na očkovanie. Vyrozumel som, že 95-percentná hranica zaočkovanosti je ustálená preto, aby sa nešírila choroba. Keď je zaočkovanosť nižšia, než 95 %, tak sa jednoducho v danej lokalite pozoruje šírenie choroby. No a z poslednej výročnej správy úradu pre verejné, Úradu verejného zdravotníctva vyplýva, že hranicu 95-percentného zaočkovania sme na Slovensku nedosiahli už pri troch chorobách: osýpkach, mumpsu a ružienke. Na úrovni obvodov sme nedosiahli hranicu 90-percentnej zaočkovanosti až v dvadsať, takmer dvadsať troch percentách, to je skoro štvrtina všetkých obvodovo na Slovensku, čo sú lokálne centrá epidémií. Preto sa znovu objavili choroby ako diftéria osýpky alebo čierny kašeľ. Prosím vás, buďte zodpovední a... (Prerušenie vystúpenia časomerom.)
35. schôdza NR SR - 10.deň - B. popoludní
Dátum: 2025-06-11
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za slovo. Kolega Ferko Majerský, ďakujem ti za tvoj príspevok, ktorý aj pobavil, ale aj, ale aj oslovil, pretože tá vec naozaj nie je na srandu. Celý dospelý život venujem edukácii, som bol formovaný tým, že keď niečo tvrdím, musím to podložiť argumentami, musím rozumieť širším súvislostiam. Toto sa snažíme robiť v škole na základe, na základe vedeckých poznatkov. Na základe kontextu. Hovoríme o kritickom myslení a zrovna v tomto období, kedy sa na deti valí, na mladých ľudí zo všetkých strán cez internet hocičo, kedy sa posledné roky zdôrazňovalo, že každý má právo na názor, môže si myslieť hocičo. Aj o plochej zemi, ale niečo iné je byť splnomocnenec vlády, mať tú zodpovednosť, čo si nielen mladí ľudia na internete môžu nájsť, ale aj aj dospelí ľudia, ktorí si vyberajú z tejto až pripestrej palety akýchkoľvek aj nezmyselných tvrdení. Ako to fatálne oslabuje tú logiku vecí, že stavajme na vede, na poznaní, na kritickom myslení. Namiesto toho, že na dojmoch, na emóciách, na povrchnosti. Vidím to aj tu v politike. Tak vás vyzývam, ak je niekto splnomocnenec vlády na na prešetrenie toho, ako si Slovenská republika poradila s prvou takouto pandémiou po druhej svetovej vojne, po španielskej chrípke, tak nech sa nepúšťa do zápasu s mimozemšťanmi a s, neviem, akými neuveriteľnými scenármi. Prosím vás, ostaňme nohami na zemi a s úctou k vede a k poznaniu. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Horecký, Ján (KDH)
Druh vystúpenia: Vystúpenie s faktickou poznámkou

130. Horecký, Ján, poslanec NR SR Pán kolega, odpovedám úprimne, som nevyliečiteľný optimista. Ďakujem. 131. Žiga, Peter, podpredseda NR SR Ďalšou vystupujúcou v rozprave je pani poslankyňa Nash. 132. Nash, Natália, poslankyňa NR SR Vážený pán predsedajúci, vážené kolegyne a kolegovia, až 126 poslancov a poslankýň naprieč politickým spektrom podporilo tento opozičný poslanecký návrh zákona v prvom čítaní. Mám nádej, že táto koalícia dokáže podporiť opozičný poslanecký návrh, ktorý už viac apolitický ani nemôže byť. Tento návrh napĺňa verejný záujem. Je kvalitne pripravený. Je za ním viacročná komunikácia autorov so zainteresovanými stranami, občianskymi združeniami, ústrednými orgánmi štátnej správy, aj so samosprávou. Zúčastnila som sa rokovania školského výboru, na ktorom sa týmto návrhom zaoberal a upozornila som na jeden nedostatok tohto návrhu. Bol to naozaj malý nedostatok, pretože by som uvítala, keby zákon podrobnejšie rozpracoval ustanovenia týkajúce sa financovania rozvoja, obnovy a ochrany turistického značenia, pretože si myslím, že tie organizácie, ktoré toto značenie zabezpečujú, tak potrebujú mať istotu financovania. Ale to sa, samozrejme, dá doladiť aj neskôr, keď aplikačná prax pravdepodobne ukáže aj iné nutné úpravy tohto návrhu. Na tomto výbore nás všetkých najviac zarazil postoj ministerstva cestovného ruchu a športu, ktoré s návrhom nesúhlasí a rovnaký postoj odporučilo aj vláde Slovenskej republiky. V súlade s týmto želaním ministerstva športu školský výbor návrh nepodporil a všetci prítomní koaliční poslanci sa pri hlasovaní o návrhu zákona zdržali. To, žiaľ, predpovedá, že 126 hlasov v prvom čítaní bude posledným úspechom tohto inak kvalitného návrhu. A to je veľká škoda. Ide totiž o naozaj apolitickú a verejne prospešnú iniciatívu. Žiaľ, momentálne opozičnú, čo niektoré politické egá nedokážu prekonať. Pamätám si, ako pán poslanec Radačovský sa vyjadril, že nerozumie, prečo koalícia nepodporuje dobré opozičné návrhy. Ja sa to tiež pýtam. Pán Radačovský, podporte tento zákon, pretože je naozaj mimoriadne kvalitný a apolitický. Čo na návrhu však prekáža ministrovi Huliakovi? Že mu lezú turisti do revíru? Že jeho zbytočnému ministerstvu, ktoré si vytrucoval pri vydieraní koalície pribudnú nové povinnosti? Kdeže. Jeho pohnútka je ešte primitívnejšia. Ide mu iba o autorstvo. On chce byť ten, čo si pripíše zásluhy, ten, čo povie, toto som vám dal ja. Sám minister to naznačil, keď povedal, že ide o príliš dôležitú vec na to, aby to prišlo ako opozičný poslanecký návrh. Nenapadol kvalitu, nevypichol žiaden nedostatok. Nevie iba zniesť fakt, že s dobrou iniciatívou prichádza niekto iný ako on a jeho tím. Myslela som, že práve hľadanie zmyslu ministerstva je v rozširovaní jeho existujúcej pôsobnosti o nové úlohy vo verejnom záujme.
35. schôdza NR SR - 9.deň - B. popoludní
Dátum: 2025-06-10
Poslanec: Horecký, Ján (KDH)
Druh vystúpenia: Vystúpenie

vymazať 74. Pán predseda, ďakujem za slovo. Vážené dámy a páni, predkladám do druhého čítania návrh zákona o turistických trasách. Jednou vetou pripomeniem, turistické trasy na Slovensku sú spolu s Českou republikou svetovým unikátom. Máme ucelenú sieť týchto trás v dĺžke 30-tisíc km. I preto je značkovanie turistických trás zapísané do reprezentatívneho zoznamu nehmotného kultúrneho dedičstva podľa UNESCO. Prepáčte, že som zadychčaný, lebo som bežal a nie po vyznačenej turistickej trase. Nuž ale toto všetko máme dnes bez akejkoľvek právnej úpravy a právnej ochrany. Neexistencia jednotného právneho rámca pre turistické trasy a značenie na Slovensku je problém, ktorý chceme týmto návrhom zákona riešiť, pretože tento nedostatok, neexistencia tohto právneho rámca vedie k rôznym problémom, ako je nedostatočná ochrana turistických trás, nedostatočná ochrana vlastníckych práv majiteľov pozemkov lesných a lúčnych, dezorientácia turistov a ďalšie aplikačné problémy. Prijatím zákona bude na Slovensku existovať jednotný právny rámec pre turistické trasy a značenie, ktorý zabezpečí lepšiu ochranu a údržbu. Všetky turistické trasy budú evidované v štátnom registri, čo umožní jednoduchší prístup k informáciám pre verejnosť a naozaj efektívnu prehľadnú správu trás. Cieľom má byť tiež zvýšenie bezpečnosti turistov vďaka jasne definovaným pravidlám a tiež aj ochrana pri porušovaní majetku, životného prostredia, vlastníckych práv aj sankciami. Takto sa dosiahne zosúladenie záujmov vlastníkov pozemkov, turistov, turistických organizácií, samospráv a štátu. Toľkoto k úvodnému slovu. Pán predseda, do rozpravy sa ako navrhovateľ hlásim ako prvý.
35. schôdza NR SR - 6.deň - B. popoludní
Dátum: 2025-06-04
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem Marek. Hej, mňa tiež trošku tá diskusia na výbore zarazila, lebo kolegovia teda z koalície ako keby hovorili, že my spochybňujeme celý ten zákon ako taký, že nemá význam. Práveže my hovoríme, že má význam, ale tie prostriedky, ktoré sú cez to prerozdeľované, tak po prvé treba povedať, že je ich veľmi málo, aby priniesli naozaj reálnu zmenu v tých oblastiach, kde by sme to potrebovali, a po druhé, že častokrát tieto finančné prostriedky, ja som si dala teda tú námahu a pozrela som si mnohé zápisnice aj z minulého roka a častokrát tam dochádza pri tých príspevkoch k tomu, že sú to rôzne ako keby projekty, ktoré naozaj majú nízku kvalitu, sú to také veci, ktoré si nemyslím, že majú nejaký prínos, čo sa týka z hľadiska naplnenia tohto zákona a cieľom presne tohto uznesenia alebo toho návrhu na tú kontrolu bolo, aby nám Najvyšší kontrolný úrad skutočne povedal, že 10 rokov, či tieto príspevky boli využívané efektívne a ja si myslím, že že takáto správa by nám presne mohla povedať, že čo vieme vylepšiť a na čo sa treba sústrediť, aby tie peniaze, ktoré sa tam do toho regiónu dávajú, aby boli využité čo najlepšie, lebo tak povedzme si pravdu, však nemáme na to, aby sme teraz rozhadzovali zbytočne, aj keď teda táto vláda s tým nemá úplne problém, ale ja si myslím, že tie peniaze, ktoré idú do tých regiónov, tak by sme sa sa mali snažiť naozaj, aby to tí ľudia reálne aj v tých dotknutých okresoch pocítili. Ďakujem.
35. schôdza NR SR - 6.deň - B. popoludní
Dátum: 2025-06-04
Poslanec: Hanuliaková, Jana (PS)
Druh vystúpenia: Vystúpenie

Ďakujem za slovo. Tak dovoľte, aby som v krátkosti uviedla naše uznesenie. Vláda Slovenskej republiky doručila dňa 17. 1. 2025 národnej, Národnej rade Slovenskej republiky vládny návrh zákona o podpore prioritných okresov, ktorým chce rozšíriť počet okresov, ktoré budú môcť poberať regionálny príspevok a tiež zoznam kritérií, na základe ktorých budú okresy do zoznamu prioritných okresov zaradené. Máme za to, že v súvislosti s tak zásadnými zmenami v súčasnosti platného zákona o podpore najmenej rozvinutých okresov v znení neskorších predpisov by mala Národná rada Slovenskej republiky v prvom rade poznať efektivitu takto vynakladaných prostriedkov na rast životnej úrovne a podnikateľských subjektov v dotknutých okresoch. Máme na to, že Najvyšší kontrolný úrad je kompetentný posúdiť efektivitu takto vynakladaných prostriedkov za uplynulých desať rokov a tiež pripraviť komplexnú správu, na základe ktorej bude môcť Národná rada vyhodnotiť účelnosť platného zákona a zvážiť jeho prípadné úpravy. Skončila som a do rozpravy sa hlásim ako práv.
35. schôdza NR SR - 6.deň - B. popoludní
Dátum: 2025-06-04
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

A dobre už to ide. Ďakujem za vaše poznámky. Ja som aj zamýšľala nad tým, že ja mám doma tiež syna, ktorý mal v decembri 16 rokov a že presne som sa nad tým zamýšľala, keď sme sa aj bavili o tomto zákone, že aj u neho úplne vnímam, že rád by sa už ako keby že zapojil, aj veľa sa o tom rozprávame, samozrejme je to aj tým, že teda má doma asi mamu političku, ale viem, že aj v iných rodinách, alebo kde majú takýchto tínedžerov, ktorí by teda spadali do tejto kategórie, že by už mohli voliť, že naozaj sú to mladí ľudia, ktorí sa zaujímajú a podľa mňa čo sa týka aj napríklad miestnych, teda obecných zastupiteľstiev, tak by mohla byť naozaj oveľa väčšia snaha aj tých ľudí, ktorí tam sedia, aby zapájali týchto mladých ľudí, ak by vedeli že ten ich hlas rozhoduje. A naozaj by sme tým vytvárali podľa mňa veľký predpoklad k tomu, že v budúcnosti aj oni budú mať záujem proste byť aktívny v politike, alebo aj keď len na tej miestnej úrovni, ale podľa že toto sa veľmi vytráca z našej spoločnosti. Lebo aj keď sme tu videli tých tuto kolegov, že sa tu dohadujú že väčšinu ľudí politika znechucuje a my by sme mali sa snažiť presný opak, aby sme tých ľudí motivovali, lebo kto to raz bude robiť po nás a niekto aj po nás príde. A podľa mňa že budovať v tých mladých ľuďoch ten záujem o tú politiku, je naozaj že čím skôr to urobíme tým je to lepšie. A ak to spravíme na začiatku na tej komunálnej a regionálnej úrovni, tak podľa mňa naozaj tým nič nepokazíme a urobíme naozaj veľmi správny teda krok k tomu, aby sme tých mladých
35. schôdza NR SR - 6.deň - B. popoludní
Dátum: 2025-06-04
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem za slovo. Aj tebe Beáta za tvoj veľmi dobrý príspevok do debaty. A ja som veľmi rada, že tu dnes na stole máme túto tému umožniť mladým ľuďom od 16 rokov sa zúčastniť teda komunálnych a regionálnych volieb. Podľa mňa podporiť možnosť voliť od 16 rokov je naozaj veľmi dôležité, pretože mladí ľudia už v tomto veku aktívne žijú vo svojich komunitách a sú ovplyvňovaní rozhodnutiami miestnych samospráv. A presne ako si povedala umožnenie im voliť zvyšuje ich občiansku angažovanosť. Motivuje ich k záujmu o verejné dianie a rozvíja u nich aj zodpovedný prístup k spoločnosti a týmto spôsobom sa podľa mňa tiež buduje silnejšia demokracia, kde sú zastúpené aj hlasy teda mladšej generácie a ja preto dúfam, že a verím, že naše argumenty presvedčia aj kolegov a kolegyne z koalície, aby tento návrh podporili. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Hanuliaková, Jana (PS)
Druh vystúpenia: Vystúpenie v rozprave

70. Ďakujem. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 828. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a ministerstva hospodárstva. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 871 z 12. mája 2025 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj a odporúčam, aby predmetný návrh zákona výbory prerokovali do 5. septembra 2025 a v gestorskom výbore do 8. septembra 2025. Prosím, pán predsedajúci, otvorte všeobecnú rozpravu.
35. schôdza NR SR - 4.deň - A. dopoludnia
Dátum: 2025-05-30
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

114. Ďakujem za slovo. Pani poslankyňa Kramplová, vo všetkej úcte ku vám, ja mám pocit, že keď vás tu tak počúvam pri tých rozpravách aj pri rôznych uzneseniach, že vy sa ráno zobudíte, otvoríte si konšpiračné weby ako e-Report, Zem a vek, Hlavné správy a začnete písať návrhy zákonov. Ďakujem.
35. schôdza NR SR - 4.deň - A. dopoludnia
Dátum: 2025-05-30
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

102. Ďakujem. Ste za to... ste na to zvyknutý, porušovať nejaké pravidlá a zákony, že? (Povedané so smiechom.) No, takže máme tu ďalší „dôležitý“ (rečníčka prstami naznačila úvodzovky) zákon. Áno, takto, milí občania, vieme zabiť piatok v parlamente. Po opravovaní transakčnej dane, kde ste nás nepočúvali, po predlžovaní funkčného obdobia tu teda máme zákon o múke z hmyzu a dúfam, že všetci ľudia dnes vidia, čo trápi túto vládnu koalíciu. Strana SMER aj podľa videa z poľovníckej chaty mala prioritu - Trestný zákon, s ktorým sme tu strávili naozaj že hodiny, aby teda mohli pomôcť ľuďom obvineným a obžalovaným, a teda strana SNS tu má takého krásne problémy, ako je teda múka z hmyzu, ktorá dokonca teda, ako kolegyňa povedala, je to na základe nejakého hoaxu. Mňa to mrzí, pretože namiesto toho, aby sme tu naozaj riešili skutočné problémy ľudí na Slovensku, ako je stav zdravotníctva, stav školstva, dostupnosť pitnej vody, budovanie kanalizácie, odchodu mladých ľudí či problémy našich samospráv, takže gratulujem, kolegovia, tento piatok sme naozaj skutočne zabili s úplne zbytočnými návrhmi zákonov.
35. schôdza NR SR - 4.deň - A. dopoludnia
Dátum: 2025-05-30
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

90. Ďakujem. Pán Garaj, vy ste povedal, že až v štvrtom roku sa vám podarilo niečo urobiť. Lenže to nie je problém dĺžky funkčného obdobia. To je problém toho, že tie procesy, ktoré sú tu dnes, sú komplikované a častokrát zo strany štátu sú mnohé bariéry vytvárané k tomu, že jednoducho tá samospráva nedokáže tie projekty alebo čokoľvek zrealizovať. Tak sa pýtajme tých, čo tu vládli 12 rokov, čo robili preto, aby sa tieto veci zlepšili. To nie je vôbec problém funkčného obdobia. To sú problémy, ktoré jednoducho sú na strane štátu. A druhá vec je, že teraz to čo znamená, že teraz, keď nemajú malé obce peniaze, hej, my sme napríklad tiež taká obec, kde žijem, že starosta nič neurobil, pretože jednoducho boli tak okresané príjmy, a akože teraz sa budeme vyhovárať, že je to kvôli funkčnému obdobiu, keď je to kvôli peniazom? Veď akože podľa mňa to funkčné obdobie je hlavne preto, aby sme sa my občania, občianky dokázali nejako flexibilne rozhodovať, že keď s tým človekom proste nevie komunikovať, nevidíme žiadny, teda že by nejaký rozvoj v tej obci bol, aby sme sa mohli rozhodnúť inak. Ale ja si myslím, že vy keď máte objektívne dôvody k tomu, prečo ten proces nenapreduje tak veď asi počítam, že to komunikujete, že máte online zastupiteľstvo, že máte noviny. Veď s tými ľuďmi sa dá komunikovať. To nie je o tom, že oni si vás teraz nezvolia len preto, že nejaký projekt nebol zrealizovaný, veď na to sú nejaké asi objektívne dôvody. Čiže ešte raz, hľadajme a zlepšujme to, čo je možné. A aj to chcem povedať, že my sme tu od roku 2003 nemali žiadnu, žiadnu reformu, čo sa týka fungovania našich miest a obcí, a povedzme si, v akom sú dneska stave. Že tu máme obce, ktoré majú 250-500 obyvateľov, a naozaj tých peňazí je tam málo, ten rozvoj je zabrzdený, a preto ako krajina ani nenapredujeme... (Prerušenie vystúpenia časomerom.)
35. schôdza NR SR - 4.deň - A. dopoludnia
Dátum: 2025-05-30
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

59. Pani Vaľová, jediný, kto tu vždy huláka, ste inak vy. (Reakcia z pléna.) No ja si dovolím zareagovať. (Reakcia z pléna. Prerušenie vystúpenia predsedajúcim.) Danko, Andrej, podpredseda NR SR 60. Prosím, prosím kľud, je piatok. Poprosím, reagujte k téme a k veci. Nech sa páči. Hanuliaková, Jana, poslankyňa NR SR 61. Presne vy ste ináč aj obrazom tejto koalície, presne, to kolegyňa dobre pomenovala... (Prerušenie vystúpenia predsedajúcim.) Danko, Andrej, podpredseda NR SR 62. Pani, vy reagujte na vystupujúcu, nech sa páči. (Povedané súbežne s rečníčkou.) Hanuliaková, Jana, poslankyňa NR SR 63. ... že je to neodborné a chaotické. Presne takto vyzerá celé vaše vládnutie. (Povedané súbežne s predsedajúcim.) A, Inge, ty si spomenula aj samosprávy a ja by som chcela presne na to zareagovať, že táto vládna koalícia od začiatku absolútne ignoruje to, že naše samosprávy dnes potrebujú pomoc a za jeden a pol roka neboli schopní priniesť žiadne riešenia, ktoré by situáciu dnes riešili, a okrem transakčnej dane na ne dopadla vyššia dépeháčka, zobralo sa im percento z podielových daní a je smutné, že namiesto riešenia problémov sa tu neustále vraciame opakovane k zákonom, ktoré ste jednoducho odflákli a zbabrali, a potom musíme tú časť venovať tomu, aby sme ich opravovali, namiesto toho, aby sme sa venovali skutočným problémom ľudí. A mne je to naozaj úprimne ľúto, že toto je už tak smutný obraz tohoto parlamentu, čo tu vy predvádzate jeden a pol roka. No zbytočne, kolegovia, krútite hlavami, tak to je, lebo teraz sa tu o čom bavíme už štyri hodiny? O zrušení transakčnej dane. Mali sme sa o tom rozprávať vtedy, keď ste o tom hlasovali a váš koaličný partner za to hlasoval, takže zbytočne krútite hlavou. Skúsme sa nad tým zamyslieť, akým problémom sa tu venujeme. (Reakcia z pléna.) Pani Vaľová, ste povedala, že... (Prerušenie vystúpenia predsedajúcim.) Danko, Andrej, podpredseda NR SR 64. Prosím, reagujte na vystupujúcu, pani poslankyňu Kosovú, nech sa páči. Hanuliaková, Jana, poslankyňa NR SR 65. Reagovala som. Ďakujem pekne veľmi pekne. Skončila som.
33. schôdza NR SR - 15.deň - B. popoludní
Dátum: 2025-04-16
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

108. Ďakujem za slovo. Pán Čaučík, vy ste spomínal stretnutie na pôde ministerstva práce, sociálnych vecí a rodiny, kde sa stretla komora mimovládnych organizácií pri rade vlády pre osoby so zdravotným znevýhodnením, a ja by som vás chcela len doplniť, že pán Lučanský potvrdil účasť a potom bez toho, aby to vysvetlil, sa tejto, tohto stretnutia ani nezúčastnil. Čiže bez úplného ospravedlnenia sa. Čiže toto je už absolútna arogancia zo strany predkladateľov. A mimovládne organizácie dnes naozaj suplujú štát v mnohých oblastiach, bolo to tu už viackrát spomínané, a čo robí táto vláda? Naozaj drzo a hanebne im kladie polená pod nohy a robí všetko pre to, aby im poškodila. A ja naozaj nerozumiem, že si kolegovia z koalície nevedia uvedomiť, že ničia organizácie, ktoré pomáhajú chorým, ktoré pomáhajú deťom, zdravotne znevýhodneným, rodinám. A prekvapuje ma naozaj váš stupeň arogancie, že absolútne nás nepočúvate, že proste vy bez akéhokoľvek zamyslenia a nejakej reflexie naozaj o sedemnástej stlačíte to tlačítko za . Ja neviem, vy nepoznáte nikoho vo svojom okolí, kto má neziskovú organizáciu? To naozaj toho Fica a Gašpara tak milujete bezhranične, že sa absolútne ani len nad tým nezamyslíte, aké to bude mať dopady na tie neziskovky? Ja toto nedokážem pochopiť. A to neni len pri tomto zákone. To je pri každom jednom, že absolútne od vás neprichádza žiadna sebareflexia, ničíte túto krajinu, odkedy ste sem nastúpili až do dnešného dňa, a mrzí ma, že v tom budete pokračovať aj ďalej. (Potlesk.)
33. schôdza NR SR - 8.deň - A. dopoludnia
Dátum: 2025-04-04
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

77. Ďakujem za slovo. Lucia, veľmi ma to mrzí, že musíš toto zažívať. A je mi to veľmi ľúto aj kvôli všetkým mojim kamarátkam a kamarátom, ktorí patria do komunity a ktorá je tu neustále stigmatizovaná. Je to naozaj niečo odporné, čo robíte, kolegovia. A presne ako povedali kolegyne, že ja keď vidím mojich dvoch synov, tak stále nad tým premýšľam, že čo ak to budú cítiť inak. Čo ich čaká v tejto krajine? Budú musieť odísť? Keď budú chcieť lepšie vzdelanie, budú musieť odísť? Keď budú chcieť lepšiu zdravotnú starostlivosť, budú musieť odísť? O to by ste sa mali zaujímať, že nám odchádzajú ľudia kvôli tomu, akú robíte politiku. A je veľmi smutné, že Robert Fico neustále pumpuje do tejto spoločnosti toľko nenávisti. To je akože niečo neskutočné, čo sa tu robí za posledný rok a pol. A nič lepšie to nevystihuje ako dnes nám ráno pristala v maily určite tiež rovnaká správa od NKÚ, ktorá hovorí – Slovensko funguje bez jasne zadefinovaných strategických cieľov a z dlhodobého hľadiska smeruje do úpadku . Toto je, táto veta najlepšie vystihuje predchádzajúce aj túto vládu Roberta Fica. A prosím, kolegovia, o toto sa začnite starať, aby sa v tejto krajine konečne žilo lepšie a aby odtiaľto ľudia neodchádzali. Ďakujem. (Potlesk.)
33. schôdza NR SR - 7.deň - B. popoludní
Dátum: 2025-04-03
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

197. Ďakujem za slovo. Pán minister, vy stále hovoríte o tom, že aké dopady mali opatrenia vlády Igora Matoviča. A ja sa chcem opýtať, že aký je rozdiel, keď opatrenia vlády Igora Matoviča mali dopad na samosprávy a vaše opatrenia majú dopad na rozpočet Sociálnej poisťovne. Ja si myslím, že jediný rozdiel je v cieľovke. A toto by som bola rada, aby ste mi vysvetlili, že aký je medzi týmto rozdiel, a naozaj, že je, že je od vás potom... (ruch v sále), že naozaj je potom veľmi opovážlivé hovoriť, že kto tu je populista. Ďakujem.